PLINY: NATURAL HISTORY 



46 XVI, Fetus quonam modo progenerarent magna 

 inter eruditos et subtilis fuit quaestio ; apium enim 

 coitus visus est numquam. plures existimavere ore 

 confingi floribus compositis ^ calami ^ atque olivae ^ ; 

 aliqui coitu unius, qui rex in quoque appelletur 

 examine ; hunc esse solum marem, praecipua 

 magnitudine, ne fatiscat : ideo fetum sine eo non 

 edi, apesque reliquas tamquam marem feminas 

 comitari, non tamquam ducem. quam probabilem 

 alias sententiam fucorum proventus coarguit ; quae 

 enim ratio ut idem coitus alios perfectos,* inperfectos 



47 generet alios ? propior vero prior existimatio fieret, 

 ni rursus alia difficultas ocurreret : quippe nascuntur 

 aliquando in extremis favis apes grandiores quae 

 ceteras fugant. oestrus vocatur hoc malum — 



48 quonam modo nascens si ipsae fingunt ? quod 

 certum est, gallinarum modo incubant. id quod 

 exclusum est primo vermiculus videtur candidus, 

 iacens transversus adhaerensque ita ut pars cerae 

 videatur. rex statim mellei coloris, ut electo flore ex 

 omni copia factus, neque vermiculus sed statim 

 pinniger. cetera turba cum formam capere coepit, 



49 nymphae vocantur, ut fuci sirenes aut cephenes. si 



' v.l. compositas. 



- calami add. Detlefsen. 



^ olivae ex Aristotde Detlefsen : utiliter. 



* v.l. om. alios perfectos. 



° Cf. § 27 n. 

 460 



